Návrh na

**Na zmenu a doplnenie programu**

Mestské zastupiteľstvo Nové Zámky

**s c h v a ľ u j e**

zmenu a doplnenie bodu programu zasadnutia nasledovne:

Za bod programu „**č. 12 „Opätovné prerozdelenie finančných prostriedkov na účelové dotácie v krízovej situácii na rok 2020 pre oblasť: A/ cirkev, B/ kultúra, C/ školstvo, D/ sociálna oblasť, E/ šport“**

sa vkladá

nový bod programu „č. **13/ Ďalšie opatrenia v súvislosti s ochorením COVID-19“**, s tým, že ostatné body programu sa prečíslujú.

Nové Zámky dňa

....................................................

Peter Podbehlý

Návrh na

uzneseniE Mestského zastupiteľstva

**Návrh A k bodu č.: ..... Ďalšie opatrenia v súvislosti s ochorením COVID-19**

Mestské zastupiteľstvo

**schvaľuje**

zmenu a doplnenie Zásad odmeňovania poslancov, členov a zapisovateľov komisií pri Mestskom zastupiteľstve Mesta Nové Zámky.

**1.** Za „Článok 6 ODMEŇOVANIE ZAPISOVATEĽOV“ sa vkladá nový Článok 6a, ktorý vrátane nadpisu znie:

„Článok 6a

Prechodné ustanovenia súvisiace s krízovou situáciou

spôsobenou ochorením COVID-19

(1 ) Počas mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 (ďalej len „krízová situácia“) sa poskytujú odmeny poslancom, predsedom komisií MsZ a členom MsR až do 31.12.2020 nasledovne:

a) všetkým poslancom (okrem zástupcov primátora mesta) 1 euro mesačne,

b) poslancovi za účasť na jednom zasadnutí MsZ 1 euro,

c) predsedovi komisie MsZ za účasť na jednom zasadnutí komisie MsZ 1 euro,

d) členovi mestskej rady (okrem zástupcov primátora mesta) za účasť na jednom zasadnutí MsR 1 euro.“

**2.** V „Článku 7 SPOLOČNÉ A ZÁVEREČNÉ USTANOVENIA“ sa menia doterajšie odseky 3 a 4, ktoré po zmene a doplnení znejú:

„3. Zásady boli schválené uznesením MsZ č. 284/280218 zo dňa 28.02.2018 a doplnené uznesením MsZ č. ........./.............. zo dňa 19.05.2020.

4. Tieto Zásady nadobúdajú účinnosť 1. júna 2020.“

Nové Zámky dňa

....................................................

Peter Podbehlý

**Návrh B k bodu č.: ..... Ďalšie opatrenia v súvislosti s ochorením COVID-19**

Mestské zastupiteľstvo na základe § 11 ods. 4 písm. i) zákona SNR č.369/1990 Zb. o obecnom zriadení a § 4 ods. 2, druhá veta zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov

**schvaľuje**

zvýšenie minimálneho platu primátora mesta o 35 % s účinnosťou od 1.6.2020 do 31.12.2020

Nové Zámky dňa

....................................................

Peter Podbehlý

Dôvodová správa k návrhu A:

Mali by sme sa správať zodpovedne a začať od seba. Dopad mimoriadnej situácie na rozpočet mesta bol vyčíslený predikciou Rady pre rozpočtovú zodpovednosť pre mesto Nové Zámky vo forme výpadkov z podielových daní až do výšky 4 mil. EUR

Z toho dôvodu je mesto nútené spracovať krízový rozpočet a prehodnotiť všetky položky uvedené v rozpočte.

Dôvodová správa k návrhu B:

Plat primátora mesta schvaľuje mestské zastupiteľstvo. V súčasnosti je plat primátora zvýšený na maximum t. j. o 60 percent. Podľa údajov štatistického úradu k. 31.12.2019 plat primátora NZ činil vyše 5600 EUR. Ide o nemalé finančné prostriedky. Týmto opatrením by sme mohli napríklad za 6 mesiacov získať do rozpočtu mesta okolo 5.500 EUR.